
З  А П  И  С  Н  И  К

Од дваесет и седмата редовна седница на Советот на општина Чешиново-Облешево, одржана на ден 21.09.2023 година, во просториите на општината – Сала на Совет.
Седницата започна во 11.00 часот.
Присутни: Слаџана Ангелова, Иван Андонов, Стојан Ангелов, Франческо Наков, Орце Митров, Филип Јосев, Саше Донев, Славе Донев, Боби Ѓоргиев и Сане Стојанов.
Отсутни: Анита Колева
Присутни и: Градоначалникот на општина Чешиново-Облешево г-н далибор Ангелов и Александра Јосифова – воспитувач, претставник на ЈОУДГ „Ѕвездички“ Чешиново.
Записникот го води Драгица Горгиевска – Раководител на Одделение за  правни и општи работи и јавни дејности

	Се стави на разгледување Записникот од дваесет и шестата редовна седница.
	Без дискусија од присутни 8 членови на Советот во просторијата за време на гласањето Едногласно се усвои Записникот од дваесет и шестата редовна седница.
.	
	За дваесет и седмата редовна седница Претседателот го предложи следниот:


Дневен ред,

1.Годишен извештај за работа на ЈОУДГ „Ѕвездички„ Чешиново-Облешево за воспитната 2022/2023 год.
2.Годишна програма за работа на ЈОУДГ „Ѕвездички„ Чешиново-Облешево за воспитната 2023/2024 год
3.Одлука  за разрешување  и именување на член на  Управен одбор на ЈОУДГ „Ѕвездички„ Чешиново-Облешево,  претставник од установата за деца
4.Предлог-Програма за измена и дополнување на Програмата за изработка на Урбанистички планови, Урбанистичко-планска документација и урбанистичко проектна документација за 2023 година, на подрачјето на општина Чешиново-Облешево
5.Иницијатива за изработка на Урбанистички проект вон опфат на урбанистички план
6.Програма за измена и дополнување на Програмата за награди и подароци во основното и предучилишното образование и воспитание во Општина Чешиново-Облешево, за 2023 година
7.Одлука за измена и дополнување на Одлуката за доделување на парична награда за прогласување на ученик на генерацијата 2022/2023 година во ООУ „Страшо Пинџур“ Соколарци
	8.Предлози, прашања и барања
                                                    

	Од присутни 8 членови на Советот во просторијата за време на гласањето Едногласно беше усвоен Дневниот ред за дваесет и седмата редовна седница.



1 Точка (Годишен извештај за работа на ЈОУДГ „Ѕвездички„ Чешиново-Облешево за воспитната 2022/2023 година)

-Александра Јосифова
Го имате добиено материјалот во хартиена форма. Доколку некој има некое прашање ќе се обидам да одговорам.
-Слаџана Карова
Ова што ќе го кажам не е прашање. Ќе кажам дека сум презадоволна од рабоатат на градинката и лично од Александра Јосифова која минатата воспитна година беше воспитувач на моето дете. Таква работа со децата, информираност на нас родителите и се друго околу нејзината работа е навистиона за пофалба. Од нејзината работа се гледаат и ефектите кај децата.
-Александра Јосифова
Фала многу.

Се премина на гласање.
Со 10 гласа ЗА се донесе Одлука за усвојување на Годишниот извештај за работа на ЈОУДГ „Ѕвездички„ Чешиново-Облешево за воспитната 2022/2023 година.


2 Точка (Годишна Програма за работа на ЈОУДГ „Ѕвездички„ Чешиново-Облешево за воспитната 2023/2024 година)

-Александра Јосифова
Исто како и кај претходната точка, го имате материјалот во хартиена форма. Доколку некој има некое прашање ќе се обидам да одговорам.

Без дискусија со 10 гласа ЗА се донесе Одлука за усвојување на Годишната Програма за работа на ЈОУДГ „Ѕвездички„ Чешиново-Облешево за воспитната 2023/2024 година

3 Точка (Одлука  за разрешување  и именување на член на  Управен одбор на ЈОУДГ „Ѕвездички„ Чешиново-Облешево,  претставник од установата за деца)

-Александра Јосифова
Досега јас бев член на УО на градинката, претставник на установата. Мојот мандат истече. Ние во градинката имаме Стручен Совет. На состанок на стручниот Совет за член на УО на детската градинка претставник на установата е предложена Марија Петрова.

Без дискусија со 10 гласа ЗА се донесе Одлука Александра Јосифова да се разреши од член на УО на ЈОУДГ „Ѕвездички„ поради истек на мандатот а на нејзино место да се именува Марија Петрова.


	4 Точка (Предлог-Програма за измена и дополнување на Програмата за изработка на Урбанистички планови, Урбанистичко-планска документација и урбанистичко проектна документација за 2023 година, на подрачјето на општина Чешиново-Облешево)

-Драгица Горгиевска
Оваа и наредната точка се поврзани.
Поднесено е Барње од општината, односно Иницијатива за изработка на Урбанистички проект вон опфат на урбанистички план за А4.3, викенд куќи и други објекти за времено сместување, на КП бр. 3078/1 КО Бања, Општина Чешиново-Облешево. Пред да се пристапи кон донесување на Одлука за прифаќање на иницијативата истата треба да е предвидена и во Програмата за изработка на Урбанистички планови.
Знаете дека за вакви барања самите баратели ги сносат трошоците околу процедурата за изработка на Урбанистички планови.

	Без дискусија со 10 гласа ЗА се донесе Програмата за измена и дополнување на Програмата за изработка на Урбанистички планови, Урбанистичко-планска документација и урбанистичко проектна документација за 2023 година, на подрачјето на општина Чешиново-Облешево


5 Точка (Иницијатива за изработка на Урбанистички проект вон опфат на урбанистички план )
 
Без дискусија со 10 гласа ЗА се донесе Одлуката за за прифаќање на Иницијатива за изработка на Урбанистички проект вон опфат на урбанистички план за А4.3, викенд куќи и други објекти за времено сместување, на КП бр. 3078/1 КО Бања, Општина Чешиново-Облешево.


	6 Точка (Програма за измена и дополнување на Програмата за награди и подароци во основното и предучилишното образование и воспитание во Општина Чешиново-Облешево, за 2023 година)

-Драгица Горгиевска
Како што напоменав и на минатата седница за да може да се донесе Одлуката за паричната награда за ученик на генерацијата треба прво да има измени во финансискиот дел на Програмата за награди и подароци во основното и предучилишното образование и воспитание во Општина Чешиново-Облешево, за 2023 година.
Измените на Програмата се однесуваат само на тој дел па наместо 12.000,00 денари сега во Прогррамата е ставено 18.000,00 денари.

Без дискусија со 10 гласа ЗА се донесе Програмата за измена и дополнување на Програмата за награди и подароци во основното и предучилишното образование и воспитание во Општина Чешиново-Облешево, за 2023 година.

7 Точка (Одлука за измена и дополнување на Одлуката за доделување на парична награда за прогласување на ученик на генерацијата 2022/2023 година во ООУ „Страшо Пинџур“ Соколарци)

Без дискусија со 10 гласа ЗА се донесе Одлука за измена и дополнување на Одлуката за доделување на парична награда за прогласување на ученик на генерацијата 2022/2023 година во ООУ „Страшо Пинџур“ Соколарци.
По 6.000,00 денари ќе им бидат исплатени на Бојана Илиева и Јован зашев како ученици на генерацијата во ООУ „Страшо Пинџур “ с.Соколарци за учебната 2022/2023 година.


8 Точка ( Предлози, прашања и барања)

-Сане Стојанов
Пред да пристапам кон поставување на прашањата до Градоначалникот, сакам да Ве прашам дали го прочитавте Записникот од минатата седница.
-Градоначалникот
Не, поради други обврски искрено немав време да го прочитам.
-Сане Стојанов
Ова го прашувам бидејки моите прашања се нотирани на Записникот од минатата седница. Тогаш мислев дека и Вие ќе бидете на седницата и лично до Вас ќе ги поставам, но бидејки не бевте мојата дискусија е влезена во Записникот.
Се прочита дел од Записникот од минатата седница: „ Месна Заедница Кучичино од свои средства има направено водовод во селото. Истиот подолг период е даден на стопанисување и управување на Јавното Претпријатие. На последната седница и не само на неа беше кажано дека и Јавното Претпријатие и општината имаат само штета од водоводот. Па да ни се даде писмено дека не го сакате и ние да го дадеме на стопанисување и управување на општина Зрновци или општина Карбинци, има револт кај граѓаните испаѓа дека ние сме вишок. Претпријатието има Управен и Надзорен одбор. Колку пати реагирав да се изнајде механизам да се казнат тие што крадат вода. Последните три месеци се иселија 19 луѓе од селото. Вода претходно имаше за сите, за сега да се каже дека вода нема и водоводот е нерентабилен.“ Изјавата да си го земеме водоводот на на Директорот на Јавното Претпријатие. Вие го имате поставено за директор дали и Вие се согласувате со неговата изјава?
Повеќе од две недели има пукната (скрешена) цевка на водоводот во Кучичино, луѓето немаат вода. Евиденција не се воде. Луѓето реагираат-пцуваат.
-Градоначалникот
Може ли по ред да одиме со прашањата за да не испуштам нешто. Дали се мисли на куќата каде што сопственикот живеел во Ѓерманија а сега неговата ќерка живее тука?
-Сане Стојанов
Да.
-Градоначалникот
Зборувате дека луѓето реагираат, а дали се запознаени чија е вината? Дефектот беше детектиран и се излезе на терен. Одоздола под цементираното е наидено на сплет на цевки и е констатирано дека се врзани пред водомерот. Крадат вода. Чија е вината, што треба да се направи сега во овој случај. Решението е да се трасира нов довод до објектот, потребно е ископ на околу 20 метри но тоа не може со скипот, потребно е со липкер и да се направи нов приклучок. Треба да го испокршиме целото дворно место. Иако тие крадат вода, сега бараат дежурен виновник. Директорот е запознаен со се. Од страна на ЈПКД повторно ќе излезат на терен и ќе им се направи приклучок. И не е само таа фамилија. Значи ако немат вода дежурен виновник секогаш е општината. Ситуацијата е таа. Му кажав на директорот да се направи нов приклучок. Околу рентабилноста на самиот водовод, Вие како член на Совет не треба да се однесувате како на улица. Треба да се најде Решение. Да се даде водоводот на општините Зрновци или Карбинци, тоа не е соодвете начин на дискусија од страна на еден член на Совет. Ние ќе имаме  Х такви случаеви, што од човечки аспект што од финансиски импликации. Пред извесен период дојде нотарски платен налог на 1.200.000 денари за струјата во Спанчево. Ако не се ставе ред ќе се соочеме со низа проблеми. А тоа дали Вие како Месна Заедница ќе одлучете да имате состанок со членовите на Управниот и на Надзорниот одбор е Ваша одлука а и право. Ние како општина не стопанисуваме со водоводите. Може само во координација со нив да видете што понатаму.

-Сане Стојанов
Се извинувам што го употребива изразот реагират и пцуват. Кажавте за нелегални приклучоци, па јас за тоа реагирам скоро на секоја седница. Толеранција нула. Мора оваа општина да функционира, мора јавното Претпријатие да функционира. Кој колку потрошил вода мора да плате, штом креде веднаш Пријава.
-Градоначалникот
Во текот на минатата година имавме една акција за плаќање на заостанати долгови. Се пуштија извршни решенија. Е можам да Ви кажам колку луѓе поминаа низ општината. Два месеци секој ден беше бум. Не можам да Ви објаснам до каде се се оди за да не платата и не се дадат на суд. Научени се да не плаќаат. Друга пречка е колку се ажурни другите органи. Никому не е од корист што не функционира пречистителната станица. Но до каде е постапката со изнаоѓање на виновникот што го има подметнато пожарот? Минатата недела Стојанче советникот ми се јави дека депонијата повторно е запалена. Се јавив во полицијата не сакаа да дојдат исто не сакаа и од ТППЕ Кочани. Среќа што помогнавме парично наДПД Кочани за купување на возило па тие излегоа на терен.
Како да одговориме на потребите за изнесување на ѓубрето. Се чистат депониите но ние со едно возило не може да функционираме. Минатата недела имав состанок со Министерката за животна средина, рече дека ќе гледат да го решат тој проблем. Не сакам да посочувам виновник кој во минатото има кажано дека на нас ни е доволно тоа едно возило.
За било кое прашање не сакам ништо лажно пред Вас да ветувам.
За исселувањето, тој тренд колку и да се трудиме не може да го запреме. Не се селат луѓето веќе ради финансиска гледан точка. Многу високообразовани кадри се исселија поради системот.
-Сане Стојанов
Беше кажано во контекст со нелегалните приклучоци. Во минатото кога имаше поголем број на анселение вода имаше, сега многу се исселија, селото е полупразно а вода нема. Во врска со дискусијата за давање на водоводот на другите соседни општини не е само мислење на населението, директорот овде на седница рече земете си го водоводот.
-Градоначалникот
Директорот може да каже што сака, но Законот е друг. Нека каже и Раководителката.
-Драгица Горгиевска
[bookmark: _GoBack]Знаете дека  водоводите со кои стопанисуват Месните Заедници истото е казниво со Закон. Може да стопанусува само Јавно Претпријатие регистрирано со таа дејност.
-Сане Стојанов
Треба да се најде решение, еднаш засекогаш да биде решено.
-Градоначалникот 
Ако не може да се соочиме со тие проблеми ќе мора да се изготват Акциони планови за ублажување на проблемите
-Сане Стојанов
Околу наплатата, кој не плаќа нека се даде на извршител, мора така да се постапува. Како што кажав толеранција нула.
-Градоначалникот
Закажете средба со директорот и со членовите на Управниот одбор за да се изнајде некое Решение.
Во врска со бетонот. Ја донесовте Оделуката но се јави друг проблем сумата е многу поголема од 1.000,00 евра а без јавна набавка, може ад се спроведен набавката само до оваа сума. 8м3 со миксер 30 цм х 70 м2 и излегува околу 120.000,00 денари.
-Сане Стојанов
Се согласувам со Вас. Не знаев ни дека беше поднесено Барањето, малку избрзана беше работата, без претходни консултации. Некој му рекол напиши Барање и тој го поднел такво каво што е. 4.500 денари е од м3. Плќата е 100м2 а не 70м2 како што е во Барањето. На оваа сума ќе треба да се плати и ДДВ. Ние правиме рампа и капела. Вие ако може платете до сумата од 1.000 евра ние имаме нешто црковни пари па ќе гледаме со нив да ги платиме остатокот од средствата.
Прочитан повторно извадок од Записникот од дваесет и шестата редовна седница „ На локалниот пат кај мостот обрасната вегетација. Пред извесен период имаше сообракајка. Луќето дошле на свадба од Словенија и поради непрегледност на патот направиле сообраќајка. 
Некни ме повикаа од Бурилчево, правена е каскада, ама поради непрописна изведба или од некоја друга причина водата протекува и под неа. При поголема надојдена вода таму ќе има проблем ако не се санира тоа. Сега нивото на водата е намалено и може тоа да се направе. Дали тоа од страна на изведувачот е така направено?“
Кога претставникот од ЈПКД Игор беше на седница на Совет кажа дека е санирана цевката од канализацијата која беше скршена. Да кажам дека сеуште не е санирана.
-Исто така побарав клуч од ресторанот за да може преку ден децата да играат пинг понг таму.
-Градоначалникот 
Во врска со каскадата не знам дали ке треба да ги информираме од Министерството за ова.
За клучот не е никаков проблем, слободно земи го. Дури и подобро некој да има клуч од тој простор.
-Орце Митров
Под мостот во Теранци има пат, но не може да се мине. Луѓе реагираат.
-Стојан Ангелов
Реагираат а никој не сака да даде еден денар за да се заврши работата, научени се некој друг да дава за нив.



	Со исцрпување на Дневниот ред заврши дваесет и седмата редовна седница.
	Седницата заврши во 12.10 часот.

